Nordjyllands Politi efterlyser nu med foto den 16-årige, Sara Ahmad Al-Enzi. Hun er bosiddende på asylcenter Frederikshavn.

Nordjyllands Politi efterlyser den 16-årige pige, Sara Ahmad Al-Enzi. Hun er asylansøger fra Kuwait og til daglig bosiddende på asylcenter Frederikshavn. Ifølge politiets oplysninger er pigen senest set den 6. februar 2018 mellem klokken 10.15 og 10.45, da hun til fods forlod Ålbæk Skole. Hun gik i vestlig retning. Da hun sidst blev set, var hun iført sorte bukser, sort/hvid jakke, lilla halstørklæde og sorte sandaler samt sort hovedklæde. Desuden medbragte hun en sort skoletaske. - Vi er interesserede i at høre fra borgere, der har set hende eller har andre informationer i denne sag. Indtil videre har vi ingen indikationer på, at der skulle være foregået noget strafbart i sagen, siger politikommissær Henrik Staal, der leder efterforskningen af sagen.